**APSTIPRINĀTS** Rēzeknes 3.pamatskolas direktore \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(K.Ustinova)

2023.gada 18.septembrī

**IZGLĪTOJAMO MĀCĪBU SASNIEGUMU VĒRTĒŠANAS**

**KĀRTĪBA**

Izdota saskaņā ar

Vispārējās izglītības likuma 10.panta trešās daļas 2.punktu,

Ministru kabineta 2018.gada 27.novembra noteikumu Nr.747 “Noteikumi par valsts pamatizglītības standartu un pamatizglītības programmu paraugiem” 15.punktu,

un Rēzeknes 3.pamatskolas nolikuma 29.punktu.

**I VISPĀRĪGIE NOTEIKUMI**

1. Izglītojamo mācību sasniegumu vērtēšanas kārtība (turpmāk – kārtība) ir saistoša visiem Rēzeknes 3.pamatskolas (turpmāk – Skolas) 1.-9.klašu izglītojamiem un pedagogiem, nosaka vienotu pieeju izglītojamo mācību sasniegumu vērtēšanai, kā neatņemamai mācību procesa sastāvdaļai, nodrošinot izglītojamo mācību snieguma vērtēšanas kvalitāti atbilstoši normatīvo aktu prasībām.
2. Kārtība nosaka:

2.1. mācību sasniegumu vērtēšanas mērķi un uzdevumus;

2.2. vērtēšanas plānošanu un organizēšanu;

2.3. vērtēšanas pamatnosacījumus, biežumu un pārbaudes darbu vērtēšanas kritērijus;

2.4. vērtējumu uzlabošanas kārtību;

2.5. vecāku vai personu, kas realizē aizgādību (turpmāk – vecāki) un izglītojamo informēšanu.

3. Izglītojamo mācību sasniegumu vērtēšanas pamatprincipus, vērtēšanas veidus, summatīvās vērtēšanas atspoguļojumu līmeņos, aprakstoši vai ballēs, valsts noteiktos pārbaudes darbus nosaka valsts izglītības standarti, savukārt mācību sasniegumu vērtēšanas formas un metodiskos paņēmienus nosaka mācību priekšmetu programmas.

**II MĀCĪBU SASNIEGUMU VĒRTĒŠANAS MĒRĶIS UN UZDEVUMI**

4. Izglītojamo mācību sasniegumu vērtēšanas mērķis - objektīvs un profesionāls izglītojamo mācību sasniegumu raksturojums, kas sekmē katra izglītojamā zināšanu, prasmju un kompetenču apguvi, kas motivē un palīdz veidot izpratni par mācīšanās procesu un saviem panākumiem.

5. Izglītojamo mācību sasniegumu vērtēšanas uzdevumi:

5.1. sekmēt izglītojamo līdzatbildību par mācību rezultātiem;

5.2. veicināt pašvērtēšanas un pašvadības prasmju attīstību;

5.3. konstatēt katra izglītojamā izpratnes, zināšanu, prasmju un kompetences līmeni;

5.4. motivēt izglītojamos pilnveidot un uzlabot savus mācību sasniegumus.

**III VĒRTĒŠANAS PLĀNOŠANA UN ORGANIZĒŠANA**

6. Skolas vadība nodrošina vienotu izglītojamo mācību sasniegumu vērtēšanu atbilstoši valsts standartiem, mācību priekšmetu standartiem un šai kārtībai, kā arī kontrolē pedagogu un vecāku sadarbību informācijas apmaiņā par izglītojamo mācību sasniegumiem.

**7. Direktora vietnieks izglītības jomā:**

7.1. ne retāk kā 2 reizes semestrī pārbauda Pārbaudes darbu plānotāja aizpildīšanu e-klases sistēmā;

7.2. ne retāk kā 1 reizi semestrī pārbauda, kā tiek izdarīti ieraksti par izglītojamo mācību sasniegumiem e-klases žurnālā;

**8. Pedagogi:**

*8.1. līdz 5.septembrim un ziemas brīvlaikā sastāda pārbaudes darbu grafiku un aizpilda e-klasē Pārbaudes darbu plānotāju; (grozīts 18.09.2023.)*

*8.2. var veikt izmaiņas pārbaudes darbu norises laikos vismaz 3 darba dienas pirms pārbaudes darba, veicot izmaiņu ierakstu Pārbaudes darbu plānotājā un informējot par to izglītojamos; (grozīts 18.09.2023.)*

8.3. plāno tādas vērtēšanas metodes un paņēmienus, kas sniedz pozitīvu atbalstu izglītojamajam, dod iespēju apliecināt zināšanas, prasmes un veicina mācību sasniegumu dinamiku.

9. Stundu darbu plāno tā, lai izglītojamie maksimāli darbietilpīgus uzdevumus veiktu mācību stundu laikā, pēc iespējas jācenšas samazināt uzdoto mājas darbu apjomu, īpaši pirms brīvdienām un svētku dienām.

10. Noslēguma pārbaudes darbi tiek organizēti atbilstoši mācību priekšmeta programmā paredzētajam mācību satura apguves sadalījumam un pedagoga tematiskajam plānam un ne vēlāk kā 3 (trīs) darba dienas pirms semestra vērtējuma izlikšanas.

**IV VĒRTĒŠANAS PAMATNOSACĪJUMI, BIEŽUMS UN**

**PĀRBAUDES DARBU VĒRTĒŠANAS KRITĒRIJI**

11. Izglītojamā mācību sasniegumus vērtē visos mācību priekšmetos:

|  |  |  |  |  |  |
| --- | --- | --- | --- | --- | --- |
| **Klases** | **Vērtēšanas veidi** | | | **Mājas darbu vērtēšana** | **Semestru un mācību gada beigās** |
| **Formatīvā vērtēšana** | **Diagnosticējošā vērtēšana** | **Summatīvā vērtēšana** |
| ***1.-3.*** | Līmeņos (STAP) | % | Līmeņos (STAP) |  | Līmeņos (STAP) |
| ***4.*** | % un i/ni | % | 10 ballu skalā |  | 10 ballu skalā |
| **5.-9.** | % un i/ni | % | 10 ballu skalā | i/ni vai % | 10 ballu skalā |

12. Dabaszinību mācību priekšmetos pētnieciskie laboratorijas darbi, kas ietver hipotēzes izvirzīšanu un pamatošanu, darba plānošanu, eksperimentālo darbību, rezultātu analīzi un secinājumu veikšanu, var tikt vērtēti 10 ballu skalā pēc izstrādātiem vērtēšanas kritērijiem. Vērtējums tiek izlikts e-klasē, ņemot vērā tā piedāvāto pētnieciskā laboratorijas darba metodiku.

13. Pedagogs var uzdot izglītojamiem apjomīgus, radošus, patstāvīgi izpildāmus mācību uzdevumus, kuru saturs un struktūra atbilst mācību priekšmeta apguves radošajam līmenim un ir izvērtējami 10 ballu skalā. Šādu darbu izpildei paredz ne mazāk kā 7 - 10 darba dienas.

*14. svītrots 18.09.2023*.

**Pārbaudes darbi**

15. Katra mācību semestra sākumā pedagogs iepazīstina izglītojamos ar mācību sasniegumu vērtēšanas veidiem un pārbaudes darbu skaitu:

15.1. vienas mācību dienas laikā izglītojamajam var būt ne vairāk kā 2 temata vai tā loģiskas daļas noslēguma pārbaudes darbi;

15.2*. pārbaudes darbu skaits, kuru saturs un struktūra atbilst 10 ballu skalas vērtējumam, semestrī nav mazāks kā mācību priekšmeta mācīšanai paredzētais stundu skaits nedēļā un nav mazāks par diviem pārbaudes darbiem semestrī. Tabula “Minimālais pārbaudes darbu skaits semestrī” 1.pielikumā.(grozīts 18.09.2023.)*

16. Pārbaudes darbs var būt sadalīts vairākās daļās un organizēts vairākās mācību stundās.

17. Pārbaudes darbu, izņemot apjomīgu, pedagogs vērtē, labo un izliek vērtējumu e-žurnālā līdz nākošai stundai.

*18. Nevar samazināt vērtējumu pārbaudes darbā izglītojamam viņa neapmierinošas uzvedības, neatļautu palīglīdzekļu izmantošanas vai cilvēka cieņu aizskarošu piezīmju, mācību stundu kavējumu u.tml. gadījumos. (grozīts 18.09.2023.)*

*19. 4.–9.klašu izglītojamajiem katrā mācību priekšmetā jāveic visi semestra laikā paredzētie noslēguma pārbaudes darbi. (grozīts 18.09.2023.)*

20. Pārbaudes darba vērtēšanas kritēriji ballēs:

|  |  |  |
| --- | --- | --- |
| **Balles** | **Skaidrojums** | **Veiktā darba apjoms (%)** |
| 10 | Izcili | 95-100 |
| 9 | Teicami | 87-94 |
| 8 | Ļoti labi | 78-86 |
| 7 | Labi | 70-77 |
| 6 | Gandrīz labi | 58-69 |
| 5 | Viduvēji | 46-57 |
| 4 | Gandrīz viduvēji | 33-45 |
| 3 | Vāji | 21-32 |
| 2 | Ļoti vāji | 11-20 |
| 1 | Ļoti, ļoti vāji | 1-10 |
| Nv | Nav vērtējuma | 0 |

**Mājas darbi**

21. Pedagogs ir tiesīgs izvēlēties mājas darbu veidu, kā arī var izvēlēties mājas darbu pārbaudes formu (piemēram, frontāla pārbaude klasē, prezentācija, pārrunas utt.), informē izglītojamos par mājas darbos pieļautajām pareizrakstības kļūdām, darba izpildes kultūru un noformējumu.

22. Matemātikā un valodās ir jābūt vērtētiem vismaz tik rakstiskajiem mājas darbiem mēnesī, cik ir stundu nedēļā.

22.¹ 1.-4.klašu izglītojamajiem mājas darbi netiek uzdoti un netiek vērtēti.

22.² pedagogs 1.-4.klašu izglītojamajam drīkst rekomendēt izpildīt mājās pašattīstības uzdevumus *(uzdevumi, kurus patstāvīgi izpildot izglītojamais paplašina un/vai padziļina savu kompetenci apgūstamajā stundas tēmā)*. Pašattīstības uzdevumus pedagogs ieraksta e-klases žurnāla sadaļā “Mājas darbi” un atzīmē tos kā – “PU”.

**Semestra un gada vērtējumi**

1. *Vērtējumu gadā izliek, pamatojoties uz pārbaudes darbu vērtējumiem. (grozīts 18.09.2023.)*
2. *Izliekot vērtējumu semestrī un gadā, netiek rēķināts vidējais aritmētiskais.*

*(grozīts 18.09.2023.)*

1. Pedagogs, izliekot semestra un gada vērtējumus mācību priekšmetā, ņem vērā visu skolēna summatīvās vērtēšanas darbu vērtējumus un vērtējumu dinamiku.
2. *(svītrots 18.09.2023.)*
3. *(svītrots 18.09.2023.)*
4. *Ja izglītojamais veselības problēmu dēļ ar ārsta izsniegtu izziņu ir atbrīvots no sporta*

*nodarbībām, tad izglītojamais piedalās katrā mācību stundā “Sports un veselība” un pilda skolotāja noteiktus teorētiskus uzdevumus*. *(grozīts 18.09.2023.)*

**V VĒRTĒJUMU UZLABOŠANAS KĀRTĪBA**

29. Pedagogs ir atbildīgs par izliktā vērtējuma pamatotību. Skolas vadība, vecāki un izglītojamie var prasīt pedagogam skaidrojumus par izlikto vērtējumu.

30. Tiekoties ar vecākiem, pedagogam atļauts izmantot tikai tos e-klasē un izglītojamā darbos izdarītos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem izglītojamajiem, informācija jāsniedz, nenosaucot vārdā citus izglītojamos.

*31. Izglītojamais drīkst uzlabot iegūto pārbaudes darba vērtējumu mācību priekšmetā vienu reizi, veicot līdzīga satura darbu:*

*31.1. 1.-3.klašu izglītojamie, kuri ieguva vērtējumu S;*

*31.2. 4.-9.klašu izglītojamie, kuri ieguva vērtējumu 4 balles un zemāk;*

*31.3. ja izglītojamais veic darbu atkārtoti, par galīgo vērtējumu uzskata augstāko no iegūtajiem vērtējumiem (grozīts 18.09.2023.)*

32. Ja izglītojamais tēmas vai tās loģiskas daļas noslēguma pārbaudes darbu nav kārtojis, skolotājs veic ierakstu „nav vērtējuma” (nv), kas uzrāda nevis vērtējumu, bet tā neesamību un nav uzskatāms par vērtējumu.

33. Pedagogs atkārto pārbaudes darbu, pirms tam veicot kļūdu analīzi un mācību vielas atkārtošanu, ja vairāk kā puse no izglītojamajiem uzrādīja nepietiekamas zināšanas un prasmes (vērtējums < 4).

34. Problēmas, kas saistītas ar mācību procesu, izglītojamā mācību sasniegumiem un to vērtējumiem, risina, izmantojot pēctecības principu:

34.1. izglītojamais un pedagogs;

34.2. izglītojamais, pedagogs un vecāki vai likumiskais pārstāvis;

34.3. izglītojamais, pedagogs, vecāki vai likumiskais pārstāvis un klases audzinātājs;

34.4. izglītojamais, pedagogs, vecāki vai likumiskais pārstāvis, klases audzinātājs, atbalsta personāls un skolas administrācija.

**35. Izglītojamā atbildība:**

35.1. pārbaudes darba izpildes laikā tikai ar pedagoga atļauju drīkst izmantot elektroniskos saziņas vai datu pārraides līdzekļus;

*35.2. ja izglītojamais vēlas uzlabot pārbaudes darbā saņemto vērtējumu, tad 3 dienu laikā pēc vērtējuma saņemšanas:*

*35.2.1. 1.-3.klašu izglītojamie mutiski piesakās pie attiecīgā pedagoga;*

*35.2.2. 4.-9.klašu izglītojamie elektroniski piesakās pie attiecīgā pedagoga (izmantojot e-klasi). (grozīts 18.09.2023.)*

35.3. izglītojamais var patstāvīgi gatavoties atkārtotam pārbaudes darbam vai apmeklējot vismaz 1 konsultāciju;

35.4. ja izglītojamais vēlas saņemt vērtējumu pārbaudes darbā, kuru viņš nav kārtojis slimības vai citu iemeslu prombūtnes dēļ, tad 10 dienu laikā pēc viņa ierašanās skolā piesakās pie attiecīgā pedagoga (izmantojot e-klasi).

**36. Pedagoga atbildība, saņemot izglītojamā pieteikumu pārbaudes darba vērtējuma uzlabošanai:**

36.1. konsultēt izglītojamo (individuālo konsultāciju laikā);

36.2. vienoties ar izglītojamo par datumu, kad tiks sniegta iespēja uzlabot vērtējumu;

36.3. pieteikt izglītojamo pārbaudes darba vērtējuma uzlabošanai, sagatavot līdzīgu pārbaudes darbu un iesniegt skolas administrācijai noteiktā termiņā.

**37. Skolas administrācijas atbildība saņemot pieteikumu pārbaudes darbu uzlabošanai:**

37.1. savlaicīgi sastādīt pārbaudes darbu vērtējumu uzlabošanas grafiku;

37.2. izmantojot e-klasi iepazīstināt ar grafiku pedagogus un izglītojamos;

37.3. organizēt pārbaudes darbu uzlabošanas procesu noteiktā laikā un vietā.

**VI VECĀKU UN IZGLĪTOJAMO INFORMĒŠANA**

**38. Klases audzinātājs** *regulāri informē vecākus par izglītojamo sasniegumiem, veicot ierakstus e-klase žurnālā, izsūtot katru mēnesi sekmju izrakstus, kā arī sazinoties citā, abām pusēm pieņemamā, veidā un laikā. (grozīts 18.09.2023.)*

**39. Pedagogs:**

*39.1. pārbaudes darba rezultātus izglītojamajiem paziņo nākamajā stundā, izņemot apjomīgus, radošus darbus; (grozīts 18.09.2023)*

39.2. uzglabā visus pārbaudes darbus un to vērtēšanas kritērijus līdz mācību gada beigām, pēc tam tos izsniedz izglītojamajam vai iznīcina.

**40. Vecāki:**

40.1. izmantojot e-klases Pārbaudes darbu plānotāju, tiek informēti par katrā mēnesī plānotiem tēmu vai to loģisku daļu noslēguma pārbaudes darbiem mācību priekšmetos;

40.2. ar sava bērna vērtējumiem var iepazīties e-klasē, katra mēneša beigās vai pēc pieprasījuma var saņemt sava bērna mācību sasniegumu izrakstu.

**VII NOSLĒGUMA JAUTĀJUMI**

41. Kārtība stājas spēkā ar 2023.gada 18.septembri.

42. Klases audzinātājs katra jaunā mācību gada sākumā ar šo kārtību iepazīstina:

42.1. izglītojamos līdz 15.septembrim;

42.2. vecākus līdz 15.oktobrim.

43. Mācību sasniegumu vērtēšanu izglītojamiem, kuri apgūst speciālās izglītības programmas, nosaka Ministru kabinets.

44. Kārtība ir pieejama Skolas mājas lapā.

Skolas direktore K.Ustinova

*1.pielikums*

**Minimālais pārbaudes darbu skaits semestrī**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr. p.k.** | **Mācību joma un mācību priekšmets** | **1.kl.** | **2.kl.** | **3.kl.** | **4.kl.** | **5.kl.** | **6.kl.** | **7.kl.** | **8.kl.** | **9.kl.** |
| **1.** | **Valodu mācību joma** | | | | | | | | | |
| 1.1. | latviešu valoda | 6 | 6 | 6 | 5 | 5 | 4 | 3 | 3 | 4 |
| 1.2. | svešvaloda 1  (angļu valoda) | 2 | 2 | 2 | 2 | 2 | 3 | 3 | 3 | 3 |
| 1.3. | svešvaloda 2  (krievu valoda) | 2 | 2 | 2 | 2 |  |  |  |  |  |
| 1.4. | svešvaloda 3  (vācu valoda) |  |  |  |  | 2 | 2 | 2 | 2 | 2 |
| 2. | **Sociālā un pilsoniskā mācību joma** | | | | | | | | | |
| 2.1. | sociālās zinības | 2 | 2 | 2 |  |  |  | 2 | 2 | 2 |
| 2.2. | sociālās zinības un vēsture |  |  |  | 2 | 2 | 3 |  |  |  |
| 2.3. | Latvijas un pasaules vēsture |  |  |  |  |  |  | 2 | 2 | 2 |
| 3. | **Kultūras izpratnes un pašizpausmes mākslā mācību joma** | | | | | | | | | |
| 3.1. | vizuālā māksla | 2 | 2 | 2 | 2 | 2 | 2 | 2 | 2 | 2 |
| 3.2. | mūzika | 2 | 2 | 2 | 2 | 2 | 2 | 2 | 2 | 2 |
| 3.3. | literatūra |  |  |  | 2 | 2 | 2 | 2 | 2 | 2 |
| 3.4. | teātra māksla |  |  |  |  | 2 |  |  |  |  |
| 4. | **Dabaszinātņu mācību joma** | | | | | | | | | |
| 4.1. | dabaszinības | 2 | 2 | 2 | 2 | 2 | 2 |  |  |  |
| 4.2. | ķīmija |  |  |  |  |  |  |  | 2 | 2 |
| 4.3. | fizika |  |  |  |  |  |  |  | 2 | 2 |
| 4.4. | bioloģija |  |  |  |  |  |  | 2 | 2 | 2 |
| 4.5. | ģeogrāfija |  |  |  |  |  |  | 2 | 2 | 2 |
| 5. | **Matemātikas mācību joma** | | | | | | | | | |
| 5.1. | matemātika | 4 | 4 | 4 | 5 | 5 | 6 | 5 | 5 | 5 |
| 6. | **Tehnoloģiju mācību joma** | | | | | | | | | |
| 6.1. | dizains un tehnoloģijas | 2 | 2 | 2 | 2 | 2 | 2 | 2 | 2 | 2 |
| 6.2. | datorika |  |  |  | 2 | 2 | 2 | 2 | 2 | 2 |
| 6.3. | inženierzinības |  |  |  |  |  |  | 2 |  |  |
| 7. | **Veselības un fiziskās aktivitātes mācību joma** | | | | | | | | | |
| 7.1. | sports un veselība | 2 | 3 | 3 | 3 | 3 | 3 | 3 | 3 | 3 |